28/05/2018 | Administración LocalMunicipal
Val do Dubra
Anuncio creación bolsa de emprego animador/a deportivo/a

Aprobadas por Resolución da Alcaldía de data 18 de maio de 2018, número 263/2018, as bases da convocatoria para a constitución dunha bolsa de traballo de animadores/as deportivos/as, no Concello de Val do Dubra, publícanse as mesmas e, de conformidade coa base nº 4, os aspirantes dispoñen dun prazo de dez (10) días hábiles para a presentación de solicitudes (anexo I), a contar dende o día seguinte á publicación das presentes bases no Boletín Oficial da Provincia, en horario de 9,00 a 14,30 horas no rexistro do Concello. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas: A convocatoria e bases presentes teñen por obxecto a creación e regulación, no Concello de Val do Dubra, dunha bolsa de traballo para futuras incorporacións temporais de animadores/as deportivos/as, con arranxo á orde de prelación resultante do proceso selectivo a desenvolver previamente, e nos supostos e coas modalidades contractuais que legalmente procedan. En todo caso, o recurso a ditas contratacións temporais deberá adecuarse e aterse aos criterios, requisitos, supostos e modalidades previstos pola normativa aplicable, ao efecto, en cada momento; e, concretamente, e segundo o marco normativo actualmente vixente, ao disposto nos artigos 11 do Texto Refundido da Lei do Estatuto Básico do Empregado Público (TREBEP); 26 e 27 da Lei 2/2015 do emprego público de Galicia (LEPG), e 19. dos da Lei 3/2017 de orzamentos xerais do Estado para o ano 2017 (ou previsións normativas concordantes e/ou substitutivas dos mesmos). Debendo figurar, asemade, no expediente correspondente, a previa acreditación da existencia de crédito adecuado e suficiente para esta finalidade. A creación e entrada en vigor desta bolsa de traballo anulará calquera outra de obxecto e/ou características equivalentes que poida existir no Concello, e terá unha vixencia de tres anos (contados dende a data da súa aprobación, mediante Resolución de Alcaldía); non obstante, quedará anulada automaticamente se antes da finalización da súa vixencia se convocase un novo proceso selectivo con idéntico obxecto, e do que derive unha nova bolsa de traballo. O obxecto das ditas contratacións temporais será a realización das funcións/tarefas propias dun/ha animador/a deportivo/a (nos termos do legalmente definido para esta profesión), segundo as necesidades de servizo que teñan motivado as mesmas e, en todo caso, con arranxo á organización administrativa e/ou distribución funcional vixente, en cada momento, no Concello de Val do Dubra. O sistema selectivo utilizado será o concurso-oposición libre, consistente na valoración dos méritos e na superación dos exercicios/probas sinalados nas presentes bases (segundo o previsto, concretamente, no apartado sétimo). Para poder tomar parte na presente convocatoria, os/as aspirantes deberán reunir os requisitos que se indican a continuación, e referidos á data de finalización do prazo de presentación de instancias/solicitudes: a) Ter nacionalidade española ou algunha outra que, consonte o disposto no artigo 52 da Lei do Emprego Público de Galicia, permita o acceso ao emprego público. b) Estar en posesión do título de Técnico Superior en Animación de Actividades Físicas e Deportivas, de Mestre especialista en Educación Física, do grao en Ciencias da Actividade Física e o Deporte, ou equivalentes; ou estar en condicións de obtelo antes do remate do prazo de presentación de instancias. No caso de titulacións obtidas no estranxeiro deberase estar en posesión da credencial/acreditación oficial da súa homologación. c) Non haber sido despedido mediante expediente disciplinario de ningunha Administración Pública ou dos órganos constitucionais ou estatutarios das comunidade autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores.(requisito que se acreditará mediante declaración responsable incluída no modelo de solicitude/instancia para tomar parte do proceso selectivo, segundo o previsto no Anexo I). d) Ter feitos os dezaseis anos e non exceder, de ser o caso, a idade máxima de xubilación forzosa. e) Posuír as capacidades e aptitudes físicas e psíquicas que sexan necesarias para o desempeño das funcións e tarefas correspondentes. f) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no apartado sétimo das presentes bases, e que cualificará ao/á aspirante como apto ou non apto. As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:30 h., e no prazo de dez (10) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Xunto coa dita solicitude/instancia (a presentar segundo modelo do Anexo I, e asinada), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: a) DNI, pasaporte ou documento de identificación equivalente e acreditativo da nacionalidade do aspirante. b) Título requirido para acceder ó proceso selectivo, con arranxo ao sinalado no apartado 3. b) das presentes bases. c) Documento acreditativo de estar en posesión do CELGA 4, ou equivalente, con arranxo ao sinalado no apartado 3. f) das presentes bases. d) Relación dos méritos alegados (acompañada dos xustificantes acreditativos dos mesmos), e a presentar con arranxo a orde que se fixa, nas presentes bases, no seu apartado sétimo. A dita relación de méritos acompañaranse dos documentos xustificativos/acreditativos dos mesmos (orixinais ou copias debidamente cotexadas); compre precisar, a este respecto, que non se terán en conta, nin serán obxecto de valoración, aqueles méritos que non queden debidamente acreditados, conforme aos criterios sinalados nas presentes bases, dentro do prazo de presentación de instancias. e) Certificado médico, en impreso oficial do Colexio de Médicos e asinado por un colexiado en exercicio, no que conste expresamente que teñen a capacidade funcional necesaria para o desempeño das funcións e tarefas correspondentes. f) Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición, debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Rematado o prazo de presentación de solicitudes, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro de edictos e na páxina web do Concello, indicaranse o nome, apelidos e DNI dos admitidos/as e excluídos/as, e no caso destes últimos, con indicación das causas da exclusión; concedéndose un prazo de cinco (5) días hábiles para a emenda dos defectos/deficiencias que se sinalen e/ou subsanación da documentación necesaria para participar no proceso (compre precisar, a este respecto, que non se terán en conta, nin serán obxecto de valoración, aqueles méritos que non queden debidamente acreditados, conforme aos criterios sinalados nas presentes bases, dentro do prazo de presentación das instancias, que serán considerados como achega de nova de documentación fora de prazo). No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de emendas/reclamacións. As reclamacións/emendas serán aceptadas ou rexeitadas por resolución da Alcaldía, na que se aprobará a lista definitiva de admitidos/as e excluídos/as; na mesma determinarase a composición nominativa do Tribunal, así como o lugar, data e hora na que se citará aos seus membros para a súa primeira sesión (constitutiva), así como para o inicio do proceso selectivo (a valoración dos méritos). A dita resolución publicarase no taboleiro de edictos e na páxina web do Concello. O tribunal, que se adecuará na súa composicón aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (nomeadamente, artigos 60 do TREBEP e 59 da LEPG, estará conformado polos seguintes integrantes (co seus respectivos titulares e suplentes), e a súa composición nominativa concreta será fixada xunto coa Resolución de aprobación da listaxe definitiva de admitidos/excluídos; 1 Presidente 3 Vogais 1 Secretario/a O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas no artigo 23.2 de Lei 40/2015, de 1 de outubro, de Réxime Xurídico do Sector Público. Os aspirantes poderán recusar ós membros do tribunal cando concorran aquelas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo. En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados, tanto na Lei 40/2015, de 1 de outubro, de Réxime Xurídico do Sector Público como nas restantes previsións normativas concordantes e/ou substitutivas. O sistema selectivo empregado será concurso-oposición, no que a fase de concurso precederá á de oposición. A Fase de concurso consistirá na valoración dos méritos indicados a continuación, xunto co sistema de baremación aplicable: a.1) Polos servizos prestados para a Administración Local, como animador deportivo (tanto en réxime funcionarial como laboral); 0,10 puntos por cada mes completo de servizos prestados, e ata un máximo de 3 puntos. a.2) Polos servizos prestados en calquera Administración Pública, como animador deportivo (tanto en réxime funcionarial como laboral); 0,05 puntos por cada mes completo de servizos prestados, e ata un máximo de 2 puntos Para a acreditación dos méritos anteditos deberase achegar a seguinte documentación xustificativa (orixinais ou copias debidamente cotexadas): – No caso de servizos prestados en réxime laboral, mediante contrato de traballo, xunto con certificación de vida laboral acreditativa de ditos servizos e expedida pola tesourería xeral da seguridade social. – No caso de que os servizos prestados fosen como funcionario, mediante resolución do nomeamento e/ou a toma de posesión, xunto con certificación de vida laboral acreditativa de ditos servizos e expedida pola tesourería xeral da seguridade social. En todo caso, desta documentación xustificativa debera concluírse, de xeito claro e expreso, a prestación de servizos como animador deportivo. De non ser así, o/a aspirante deberá achegar, a maiores, certificación acreditativa de dita circunstancia expedida polo órgano e/ou funcionario/a da Administración en cuestión e competente ao efecto Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. Non se terán en conta os períodos inferiores ao mes; considerarase como mes completo calquera fracción de tempo traballado superior a 15 días. Non se terán en conta outras formas de acreditación dos servizos diferentes das anteriormente sinaladas, e en ningún caso un certificado de servizos prestados poderá substituír ao contrato de traballo ou a resolución de nomeamento e/ou a toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, de tal xeito que a que se presente fora do mesmo será considerada unha achega de nova documentación realizada fora de prazo e, polo tanto, non será tida en conta. Será obxecto de valoración a formación (incluíndo na mesma os cursos de formación, perfeccionamento e especialización) directamente relacionada coas funcións e perfil profesional propios do posto a desempeñar, e impartidas, organizadas, recoñecidas e/ou homologados por Administracións Públicas ou entidades ou organismos dependentes das mesmas; a valoración de dita formación realizarase conforme ao seguinte baremo, e ata un máximo de 3 puntos; – Cunha duración de 10 a 50 horas: 0,1 puntos. – Cunha duración de 51 a 100 horas: 0,2 puntos. – Cunha duración de 101 a 200 horas: 0,5 puntos. – Cunha duración de 201 a 300 horas: 1 punto. – Cunha duración superior a 301 horas: 1,5 puntos. Para a acreditación desta formación deberase achegar o título correspondente ou certificado da entidade/organismo que realizou a actividade formativa (mediante orixinais ou copias debidamente cotexadas) Non serán valorados os cursos de menos de 10 horas, nin a asistencia a xornadas, seminarios, simposios ou similares. Nos documentos acreditativos da realización dos cursos deberá constar a data de realización dos mesmos, así como a súa duración (en horas); de non figurar ditos extremos, non serán obxecto de valoración. Valoraranse por unha soa vez os diferentes cursos relativos a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado. Primeiro exercicio: De carácter obrigatorio e eliminatorio Consistirá na resolución por escrito dun cuestionario tipo test composto por 40 preguntas, mais 3 de reserva con 4 respostas alternativas, sendo só unha delas a correcta; e relacionadas co contido funcional do posto e coas materias contidas no temario que figura como ANEXO II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 60 minutos. A proba cualificarase de 0 a 20 puntos, debéndose obter unha puntuación mínima de 10 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas Segundo exercicio: Unicamente obrigatorio para os aspirantes que non teñan acreditado estar en posesión do nivel de coñecemento de galego requirido (CELGA 4 ou equivalente). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido (CELGA 4), nos termos do previsto no apartado 3. f) das presentes normas, deberán realizar unha proba específica de coñecemento de lingua galega. Dita proba consistirá en traducir un texto (facilitado polo Tribunal, inmediatamente antes de celebrarse a proba), e sen axuda de dicionario, do castelán ao galego. Esta proba terá unha duración máxima de 30 minutos e cualificará ao/ás aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os/as aspirantes que non acrediten posuír o CELGA 4 (ou equivalente), ou que, alternativamente, non teñan sido declarados aptos na proba específica de galego, non poderán formar parte da bolsa de traballo. A puntuación final obterase sumando as puntuacións acadadas na fase de concurso e na fase de oposición. No caso de empate na puntuación total terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2017 (letra “K”, DOG núm.20 de 30/01/2017). Nos apelidos compostos coa preposición de, da, de la, d’. a mesma non será tida en conta (por exemplo: Krassimira Rezki Del Coz Zumarraga. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. Finalizado o proceso selectivo o tribunal de selección adoptará acordo propoñendo a relación de aspirantes que deberán integrar a bolsa de traballo, ordenados de maior a menor puntuación obtida. Dito acordo farase público no taboleiro de edictos e na páxina web do Concello, sinalando as puntuacións correspondentes a cada aspirante e con indicación, asemade, dos recursos pertinentes. A dita proposta do tribunal elevarase á Alcaldía para que, en base á mesma, e no exercicio das súas atribucións legalmente recoñecidas ao efecto, resolva a aprobación da dita bolsa de traballo; resolución que deberá facerse pública a través do taboleiro de edictos e da páxina web do Concello, con indicación dos recursos procedentes.1. Os chamamentos para a formalización das contratacións como animador deportivo, en réxime de persoal laboral temporal, realizaranse en base á orde de prelación vixente, en cada momento, entre os/as integrantes da bolsa de traballo. En caso de oferta simultánea de varias contratacións, estes ofreceranse en bloque, para a súa elección segundo a orde de prelación de aspirantes. Os chamamentos realizaranse por vía telefónica e correo electrónico, ao número e dirección de correo electrónico facilitados, polos integrantes da bolsa de traballo, no momento de terse presentado ao proceso selectivo para a súa creación; así, en aras a unha adecuada eficacia deste procedemento, os/as interesados/as deberán comunicar ao Concello, baixo a súa responsabilidade, calquera alteración destas datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada, a distinta horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase o tipo de contrato temporal proposto, a orde que ocupa o interesado (indicándose, se é o caso, que se está a expensas de que acepten os/as integrantes da lista anteriores e que tiveran sido chamados previamente), o prazo para a resposta e a data prevista para o inicio da contratación. Darase un prazo máximo de 24 horas (contado dende a hora de contestación da chamada ou, de non producirse, dende a hora da última chamada sen resposta) para aceptar, ou non, a oferta realizada, e indicarase o número de teléfono e correo electrónico para poder contactar, a tales efectos, co Concello. De non terse producido ningún tipo de resposta ao dito chamamento (no prazo máximo antedito), aplicaranse ao/á aspirante os mesmos efectos, en relación coa súa situación na bolsa de traballo, que os previstos para os supostos rexeitamento do chamamento sen alegación e acreditación de causa xustificada; e, polo tanto, nos termos do sinalado a continuación, implicará o seu pase ao último lugar da bolsa.2. De terse respondido a dito chamamento, no prazo sinalado, procederase do seguinte xeito, segundo se teña producido á aceptación ou rexeitamento da oferta de contratación realizada: a) No suposto de rexeitamento da oferta, o/a interesado/a deberá alegar algunha das causas/situacións xustificadas que continuación se relacionan (e cuxa acreditación documental deberá realizarse, posteriormente, no prazo máximo de 5 días hábiles dende dito rexeitamento), dando lugar a conservar a súa posición ordinal dentro da bolsa de traballo; de non ser así, sen ter alegado algunha destas causas (ou téndose alegado, sen acompañarse da posterior xustificación documental no prazo indicado), pasaría ao último lugar da bolsa. Ditas causas/situacións de rexeitamento xustificado serán as seguintes; 1. Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables.2. Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa.3. Estar en situación de servizo activo noutra Administración pública.4. Estar nalgunha das situacións de servizos especiais incluídas no ámbito de aplicación da Lei 2/2015, de 29 de abril, do emprego público de Galicia.5. Ter vixente un contrato de traballo cunha empresa/entidade privada, ou exercer como autónomo.6. Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. b) No suposto de aceptación da oferta, o/a interesado/a deberá iniciar a relación de servizo, no prazo fixado ao efecto, previa resolución de contratación por parte da Alcaldía; debendo achegar, antes de dita contratación, declaración responsable (segundo modelo facilitado polo Concello) de que segue reunindo todos e cada un dos requisitos esixidos, e acreditados (segundo o fixado no apartado terceiro e cuarto da convocatoria e bases presentes), no momento de terse presentado ao proceso selectivo para a creación da bolsa de traballo, así como de non estar incurso en causa de incompatibilidade de conformidade coas previsións normativas aplicables ao respecto (e ilo sen prexuízo da responsabilidade na que, no seu caso, e por falsidade na dita declaración, puidese incorrer). 3. A acumulación, por un mesmo integrante da bolsa de traballo, de dúas situacións de falta de resposta aos chamamentos e/ou rexeitamento inxustificado, dará lugar á súa baixa definitiva na mesma. Igualmente, tamén serán causas de baixa definitiva na bolsa de traballo as seguintes: a) Renuncia voluntaria á permanencia na bolsa de traballo. b) Non reunir os requisitos esixidos para o nomeamento (ou terse producido falsidade dos mesmos) c) Non iniciar a relación de servizo no prazo e/ou datas establecidos ao efecto; agás causa xustificada e/ou de forza maior alegada ao efecto (e que deberá ser valorada e, de ser o caso, aceptada por parte do órgano convocante e responsable do nomeamento que, neste caso, será a Alcaldía) d) A existencia de expediente disciplinario que conleve a separación do servizo, ou atoparse en situación de inhabilitación absoluta e/ou definitiva para o desempeño de empregos públicos. e) Falecemento, incapacidade permanentemente ou cumprimento da idade ordinaria de xubilación fixada, de ser o caso, en cada momento En todo caso, a dita baixa definitiva deberá ser acordada, mediante resolución debidamente motivada, por parte do órgano convocante e responsable da contratación que, neste caso, será a Alcaldía. Ao obxecto da súa adecuada xustificación, consulta e acreditación administrativa, o empregado público que se teña encargado dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados; debendo indicar, cando menos, os días e horas nos que se realizaran as chamadas e o envío de correos electrónicos, así como do remate do prazo para responder ao chamamento, e se o/a aspirante tivo respondido en prazo e aceptado, ou non, a oferta de nomeamento realizada (e sen prexuízo daqueloutras incidencias/circunstancias que, de ser o caso, se estime oportuno reflectir). Ao cesar na relación de servizo como persoal laboral temporal, o/a aspirante retornará á posición ordinal que, en cada momento, e en virtude da puntuación inicialmente acadada no proceso selectivo, lle corresponda dentro da bolsa de traballo. A responsabilidade administrativa e formal ao respecto da xestión das bolsas de traballo correspóndelle á Secretaría Municipal, sen prexuízo de que, aos efectos dos trámites operativos e ordinarios pertinentes, se habilite a outro servizo ou persoal municipal. En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso de selección e configuración da bolsa de traballo; e, todo ilo, con pleno sometemento ás previsións normativas aplicables ao respecto, e con arranxo ao sentido e contidos das propias bases. O anuncio desta convocatoria e as bases reguladoras da mesma publicaranse no Boletín Oficial da Provincia, na páxina web e no taboleiro de edictos do Concello. Os sucesivos anuncios referentes a este proceso selectivo serán publicados unicamente na páxina web e no taboleiro de edictos do Concello. A resolución de Alcaldía que aprobe a convocatoria e bases presentes porá fin á vía administrativa, e contra a mesma poderase interpoñer, directamente, recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do seu anuncio no BOP da Coruña, segundo o art.46.1 da Lei 29/1998, de 13 de xullo, reguladora da xurisdición contencioso-administrativa. Así mesmo, poderase interpoñer tamén, previamente, recurso potestativo de reposición ante o Alcalde-Presidente, no prazo dun mes contado a partir do día seguinte á dita publicación no BOP da Coruña (artigos 123, 124, 30 e 31 da Lei 39/2015, de 1 de outubro, do Procedemento Administrativo Común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 123 da Lei 39/2015, de 1 de outubro, do Procedemento Administrativo Común das Administracións Públicas). Contra aqueloutros actos e/ou resolucións administrativos que se deriven da convocatoria e bases presentes, e das actuacións do tribunal, poderán ser interpostos, polos interesados, os oportunos recursos, nos supostos e na forma establecidos na Lei 39/2015, de 1 de outubro, do Procedemento Administrativo Común das Administracións Públicas, así como na Lei 29/98, de 13 de xullo, reguladora da xurisdición contencioso-administrativa. D./D.ª _______________________________________________________________________________, de _____ anos, con DNI _______________________ e domicilio en ___________________________________________________________, n.º ____, piso ____ C. P. _____________, da localidade ___________________________, con teléfono ____________________, e correo electrónico ________ _________________________________ EXPOÑO: I. Que desexo participar no proceso selectivo convocado polo Concello de Val do Dubra para CONSTITUCIÓN DUNHA BOLSA DE TRABALLO DE ANIMADORES/AS DEPORTIVOS/AS II. Que declaro, baixo a miña responsabilidade, reunir todos os requisitos esixidos para poder participar neste proceso selectivo (referidos á data de finalización do prazo sinalado para a presentación desta solicitude), segundo o previsto no apartado terceiro das bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Polo exposto, SOLICITO: Ser admitido no proceso selectivo para a CONSTITUCIÓN DUNHA BOLSA DE TRABALLO DE ANIMADORES/AS DEPORTIVOS/AS, achegando para estes efectos, e con arranxo ao disposto no apartado cuarto da bases reguladoras, a seguinte documentación; Copia cotexada do DNI, pasaporte ou documento de identificación equivalente e acreditativo da miña nacionalidade Copia cotexada dos títulos requiridos para poder formar parte do proceso selectivo, con arranxo ao sinalado no apartado 3. b) das bases reguladoras Documento acreditativo de estar en posesión do CELGA 4, ou equivalente, con arranxo ao sinalado no apartado 3. f) das presentes bases Si ____ Non ____ Relación dos méritos alegados (acompañada dos xustificantes/documentos acreditativos dos mesmos, con orixinais ou copias cotexadas), e presentados con arranxo a orde que se fixa no apartado sétimo das bases reguladoras Certificado médico, en impreso oficial do Colexio de Médicos e asinado por un colexiado en exercicio, no que consta expresamente que teño a capacidade funcional necesaria para o desempeño das funcións e tarefas correspondentes. Como aspirante con discapacidade formalmente recoñecida achego certificación acreditativa de dita condición, nos termos do previsto, ao efecto, no apartado 4. f) das bases reguladoras. Si ____ Non ____ Val do Dubra, ____ de ____________ de 2017. Asdo. ………………………………….” 1. O municipio: concepto e elementos. Competencia do municipio. Servizos mínimos.2. O goberno municipal. Clases de órganos. O Pleno da Corporación. O alcalde. Os tenentes alcalde. A xunta de goberno local. As comisións informativas. Outros órganos complementarios. Os grupos políticos municipais.3. A potestade regulamentaria dos entes locais territoriais. Ordenanzas e regulamentos: clases e procedemento de elaboración e aprobación.4. O acceso electrónico dos cidadáns aos servizos públicos. Sede electrónica. Identificación e autentificación. Rexistro, comunicacións e notificacións electrónicas. A xestión electrónica dos procedementos.5. O acto administrativo: Concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos.6. O procedemento administrativo: iniciación, ordenación, instrución e terminación. Especial referencia ao silencio administrativo. Términos e prazos.7. Os recursos administrativos: concepto e clases. Requisitos xerais. Materia recorrible, lexitimación e órgano competente.8. O orzamento da entidades locais. Concepto. Estrutura. Formación e aprobación. Contabilidade e contas.9. Os contratos do sector público. Normativa vixente. Clases de contratos. Órganos de contratación. Aptitude para contratar co sector público. Prezo e contía do contrato.10. Preparación dos contratos polas Administracións Públicas. Adxudicación dos contratos das Administracións 11. O servizo público. Formas de xestión dos servizos públicos. Xestión directa e indirecta.12. Emprego público. Réxime legal. Clases de persoal. Adquisición e perda da relación de servizo.13. Dereitos e obrigas dos empregados públicos. Deberes dos empregados públicos; código de conduta.14. Seguridade e hixiene no traballo. A Lei de Prevención de Riscos Laborais. Actuacións das Administracións Públicas en materia preventiva: competencias. Dereitos e obrigacións dos traballadores e empresarios en materia de prevención. Os servizos de prevención de riscos. Participación dos traballadores.15. O entorno municipal como espazo deportivo.16. A coeducación no deporte en idade escolar 17. A práctica deportiva como obxectivo de saúde 18. Carta Europea do Deporte: Definición de deporte. Obxecto da Carta.19. Consideracións da Carta Europea do Deporte sobre o deporte base, o fomento da participación, a mellora do rendemento, o deporte profesional e de alta competición así como das instalacións e actividades.20. O deporte e o exercicio físico como elementos de socialización: a importancia do deporte e a responsabilidade do Estado, o deporte como instrumento de socialización, o deporte como vector de integración social de poboacións específicas.21. Código e ética deportiva do Consello de Europa: Natureza e Obxectivos. Definición e responsabilidade polo “xogo limpo”. Responsabilidades dos gobernos, das organizacións deportivas e das organizacións vinculadas ao deporte.22. Elaboración dun proxecto deportivo de centro no ámbito do municipio 23. A organización de eventos deportivos: planificación xeral dun evento, fases organizativas. O programa e as súas técnicas.24. A organización de eventos deportivos: preparación dos actos, partes do acto protocolario. A preparación dos actos. A filosofía e os obxectivos.25. Medicina deportiva básica. Fisioloxía do exercicio: aspectos básicos. Fisioloxía articular. Hábitos saudables físicos e alimenticios.26. Atención sanitaria básica e primeiros auxilios.27. Teoría do adestramento deportivo 28. Actividades físico deportivas para os distintos grupos de idade: nenos, adultos e terceira idade.29. Organización das escolas deportivas municipais.30. Das competencias das Administracións públicas Galegas en materia de deporte.31. Actividade deportiva e actividade física. Disposicións xerais. Actividade deportiva.32. Fomento e impulso da actividade física en Galicia.33. Axentes da actividade deportiva: deportistas, técnicos, adestradores, árbitros e outros axentes da actividade física.34. Entidades deportivas. Rexistro de entidades deportivas de Galicia.35. Investigación e formación do persoal técnico- deportivo 36. Instalacións deportivas. Rexistro de instalacións deportivas de Galicia. Plan xeral de instalacións e equipamentos deportivos. Requisitos e uso das instalacións.37. Da xurisdición deportiva. Disposicións xerais. O Comité Galego de Xustiza Deportiva. Infraccións e sancións disciplinarias deportivas. Procedementos disciplinarios deportivos. Potestade sancionadora en materia administrativo- deportiva.38. A actuación autonómica en materia de prevención e loita contra o dopaxe no deporte. Disposicións xerais. Réxime sancionador.39. Actuación pública na prevención e represión da violencia e das condutas contrarias ao bo orde deportivo. Disposicións xerais.40. Obrigas das persoas espectadoras e asistentes as competicións e espectáculos deportivos. Réxime de infraccións e sancións. Val do Dubra, a 22 de maio de 2018./ O Alcalde./ Beatriz Rosario Garcia de la Filia Bahria.